டால்ஸ்டாய் ரஷ்ய இலக்கியத்தின் மாபெரும் எழுத்தாளர்களில் ஒருவராக இருக்கிறார்; அவரது படைப்புகளில் "போர் மற்றும் அமைதி" மற்றும் "அன்னா கரேனினா" மற்றும் "ஹதாஜி முரத் (நாவல்)", "இவான் இலிச்சின் மரணம்" . ஆகியவை போற்றுதலுக்குறிய படைப்புகளாகும்.

அவரது சமகாலத்தவர்கள் அவருக்கு உயர்ந்த மரியாதை செலுத்தினார்கள். பியோடார் தாஸ்தொவெஸ்கி அவரை அனைத்து நாவலாசிரியர்களை விடவும் மிகப்பெரியவராக கருதினார். "போர் மற்றும் அமைதி" மொழிபெயர்ப்பைப் படித்தபோது கஸ்டவ் புளூபெர்ட், "டால்ஸ்டாய் ஒரு சிறந்த கலைஞர் மற்றும் சிறந்த உளவியலாளர்!" என்று வியப்பிற்குள்ளானார்.

அன்டோன் செக்கோவ் அவர்கள், டால்ஸ்டாய் சந்திப்பதற்கு அடிக்கடி வருகை தருவதுண்டு, அன்டோன் அவர்கள் டால்ஸ்டாயைப் இவ்வாறு போற்றுகிறார், "இலக்கியம் டால்ஸ்டாய் போன்றோர் வைத்திருக்கும் போது, ஒரு எழுத்தாளராக இருப்பதற்கு எளிதானது, இனிமையானது; நீங்கள் எதையாவது சாதித்துவிட்டீர்கள் அல்லது இன்னமும் எதையும் சாதிக்கவில்லை என்று தெரிந்தாலும் கூட, அது வேறு விதமாக இருக்கலாம், ஏனெனில் டால்ஸ்டாய் எல்லோருக்காகவும் சாதிக்கிறார்.ஏனெனில் இலக்கியத்தில் முதலீடு செய்யப்படும் அனைத்து நம்பிக்கைகளையும் அபிலாஷைகளையும் அவர் நியாயப்படுத்துகிறார். "19 ஆம் நூற்றாண்டு பிரிட்டிஷ் கவிஞர் மற்றும் விமர்சகர் மத்தேயு அர்னால்ட்" டால்ஸ்டாய் எழுதிய ஒரு நாவலானது கலையின் வேலை அல்ல, மாறாக வாழ்க்கையின் ஒரு சிரு பகுதி" என்று கருதுகிறார்.

பின்னாளில் விமர்சகர்கள் மற்றும் நாவலாசிரியர்கள் டால்ஸ்டாயின் கலைக்கு தாங்களே அத்தாட்சிகளாய் இருந்திருக்கின்றனர். விர்ஜினியா வூல்ஃப் ஒரு படி மேலே "டால்ஸ்டாயை அனைத்து நாவலாசிரிகளையும் விட மிகச்சிறந்தவர் என்று அறிவித்தார்."

டால்ஸ்டாயின் ஆரம்பகால படைப்புகள், சுயசரிதை நாவல்கள் ஆகும். அவை குழந்தைப் பருவம் (நாவல்), பிள்ளை பருவம்(நாவல்) மற்றும் பதின் பருவம் (டால்ஸ்டாய் நாவல்) (1852-1856) ஆகியவையாகும். இவை ஒரு பணக்கார நிலசுவாந்தாரின் மகன் மற்றும் அவரது விவசாயிகளுக்கும் அவருக்கும் இடையே உள்ள இடைவெளியை மெதுவாக உணர்ந்து கொள்ளுதல் பற்றி எழுதுகிறார்.பின்னாளில் டால்ஸ்டாய் இந்த நாவல்களை உணர்ச்சி ரீதியாக உள்ளது என்று நிராகரித்தபோதிலும், டால்ஸ்டாயின் சொந்த வாழ்க்கையின் ஒரு பெரும் மாற்றம் வெளிப்பட்டது. அந்த மாற்றமானது வளர்ந்து வரும் உலகளாவிய கதையில் வரும் அடையாளங்களாக தக்க வைத்துக்கொள்கிறார்கள்.

"போர் மற்றும் அமைதி" எழுதப்பட்ட நாவல்களிலே மிகப் பெரிய நாவல்களில் ஒன்று, அதன் வியத்தகு அகலத்திற்கும் ஒற்றுமைக்கும் குறிப்பிடத்தக்கது. அதன் பரந்த கதைக்களம் 580 கதாபாத்திரங்களை உள்ளடக்கியது, பல வரலாற்றுடன் மற்றும் கற்பனை கலந்து உள்ளது. இந்தக் கதையானது குடும்ப வாழ்க்கையிலிருந்து தொடங்கி நெப்போலியனின் தலைமையகத்திற்கும், ரஷ்யாவின் அலெக்ஸாண்டர் I நீதிமன்றத்திற்கும், ஆஸ்டெர்லிட்ஸ் மற்றும் போரோடினோ போர்க்களத்திற்குள்ளும் நகர்கிறது. இந்த நாவலைப் பற்றி டால்ஸ்டாயின் ஆரம்ப யோசனை திசம்பர் புரட்சியின் காரணங்களை ஆராய்வதாகும், இது அந்த நாவலின் கடைசி அத்தியாயங்களில் மட்டுமே குறிக்கப்படுகிறது, இதில் இருந்து ஆண்ட்ரி போல்கான்கிஸ்கியின் மகன் திசம்பர் புரட்சி ஒன்றில் கலந்து கொண்டதை நாம் அறிந்துகொள்ள முடியும். இந்த நாவல் டால்ஸ்டாயின் வரலாற்றின் தத்துவத்தையும், குறிப்பாக நெப்போலியன் மற்றும் அலெக்ஸாண்டர் போன்ற தனிநபர்களின் முக்கியத்துவத்தையும் ஆராய்கிறது. சற்று ஆச்சரியப்படத்தக்க வகையில், டால்ஸ்டாய் போர் மற்றும் அமைதி ஒரு நாவலாக அவர் கருதவில்லை (அந்த நேரத்தில் எழுதப்பட்ட பெரும் ரஷ்ய கற்பனைகளில் பலவற்றை நாவல்கள் என்று அவர் கருதினார்). டால்ஸ்டாய் யதார்த்தமான பள்ளியின் ஒரு நாவலாசிரியர் என்று ஒருவர் கருதினால்,அவருடைய அந்த நாவலானது பத்தொன்பதாம் நூற்றாண்டில் வாழ்ந்த சமுதாய மற்றும் அரசியல் விவகாரங்களை ஆய்வு செய்வதற்காக வடிவமைக்கப்பட்ட கட்டமைப்பாகும் என்ற இந்தப் பார்வை அல்லது கருத்து ஆச்சரியமிக்கதாக இருக்காது.

போர் மற்றும் அமைதி (உண்மையில் இது டால்ஸ்டாயின் ஒரு கவிதை காவியம் என்று நம்பினார் ) எனவே இதற்கு நாவல் தகுதி இல்லை என்றும் நினைத்தார். டால்ஸ்டாய், அன்னா கரேனினாவை தான் தனது முதல் உண்மையான நாவலாக கருதினார்.

" அன்னா கரேனினா " நாவலுக்குப் பிறகு, டால்ஸ்டாய் கிறிஸ்தவ கருப்பொருள்களில் கவனம் செலுத்தத் தொடங்கினார், இது அவரது பிந்தைய நாவல்களான "இவான் இலிச்சின் மரணம்" (1886) மற்றும் "என்ன செய்ய வேண்டும்? " போன்ற நாவல்களில் ஒரு மதச்சார்பற்ற தீவிரவாத கருக்களை உருவாக்கம் செய்திருப்பதை காணலாம். இந்தக் கருத்துக்களால் அவரை 1901 இல் ரஷ்ய பழைமைவாத தேவாலயத்திலிருந்து வெளியேற்றம் செய்ய வழிவகுத்தது.

" அன்னா கரேனினா, போர் மற்றும் அமைதி" நாவல்கள் மிகப்பெரிய பாரட்டுக்களைப் பெற்றபோதும் டால்ஸ்டாய் அந்தப் பாராட்டுகளை நிராகரித்தார் மேலும் பின்னாளில் அந்த நாவல்கள் வாழ்க்கையின் உண்மையான யதார்த்தத்தைக் காட்டவில்லை என்றும் கூறினார்.

மறைவு
வரலாறு
நாவல்கள் மற்றும் கற்பனை படைப்புகள்
மத மற்றும் அரசியல் நம்பிக்கைகள்